यो बेला सरकारले पेन्टिङलाई पुरानै अवस्थामा फर्काउन सहज हुने किसिमको नीतिगत व्यवस्था गर्नुपर्ने क्युरेटर थापाको भनाइ छ । नेपालमा सरकारी तहबाट कला गतिविधि बढाउने कामहरू भएका छैनन् । सरकारद्वारा संचालित कला प्रतिष्ठानहरू आफैं जिम्लिएर बसेका छन् । यो अवस्थामा नेपालको समग्र पेन्टिङ गतिविधि निजी क्षेत्रका ग्यालरीहरूको बलमा धानिएको छ । ‘धानिएको’ यस कारण कि, अन्तर्राष्ट्रिय आर्थिक परिदृश्य र नेपाली राजनीति सङ्लिनासाथ गति लिने गुणस्तर हासिल गरिसकेको छ, नेपाली ललितकलाले ।
